
Majka otprema i dočekuje sa suzama 


U stranim ilustrovanim listo- 
vima pojavljuju se od početka 
novog rata slike mladih žena. 
Potpis pod njima je otprilike 
ovakav: 

»Marija je lijepa, pametna i 
dobra žena, ali ima pogrešku, 
što svome mužu neprestano šalje 
nove maje, čarape i drugo, dok 
njemu toga ne treba. Događa se 
redovito, da to sve izjedaju molj- 
ci!« 

Ili ovaj potpis: »Dobrila je šte- 
dljiva, ali griješi u teškim vre- 
menima baš protiv štedljivosti: 
stalno šalje svome mužu jelo u 
paketima na frontu. A on je uvi- 
jek sit, i što se događa? Sve se 
pokvari!« 

To je tek jedan način, kako se 
mlade žene uvjeravaju, da im je 
muževima u ratu dobro. Dobro 
je to i plemenito, podižu se 
ostavljeni duhovi, ali ipak! 

Za majke ne čitam ovakve do- 
sjetke. Začudo. Kao da su na njih 
zaboravili. Ipak, njihovi sinovi 
su daleko i u opasnosti. Ona, ko- 
ja mu je dala život, nije imala 
prava odlučivati o životu svojeg 
djeteta. 

Preda mnom su dvije knjige 
ratnih doživljaja Petra Grkca. 
Zanimalo me znati, što je u nji- 
ma izneseno o roditeljima, po- 
sebno o majci. Kakvi su osjećaji 
zaokupljali dušu majke, dok joj 
se sin bogzna u kakvim podze- 
mnim špiljama povlačio izložen 
svakog časa opasnosti smrti bi- 
lo koje vrste? Ili kako je on vi- 
dio svoje raditelje u času, kad 
se vraćao s bojišta kući ili pola- 
zio opet na frontu? 

»U KRVAVOJ SLUŽBI«* (to 
je prvi dio djela) Grga Mi- 
kuiin (tako sebe u knjizi Petar 
Grgeč zove) ovako opisuje svoj 
dolazak na dopust: 

»Na kalinovačkoj stanici doče- 
kali su ga njegovi roditelji Ivan 
i Marija. Poljubili su ga s neka- 
kvom tužnom ljubavlju. Čim ih 
je sin malo bolje pogledao , pre- 
lila se njihova tuga i u njegovo 
srce. Oni su bili starci. Navorano 
lice i čelo , sijeda kosa , sporo 

* Petar Grgeč »KRVAVA SLUŽBA«, 
Izd. Knj. Dobrih Romana, Zagreb. Za 
Vas stoji broširana samo 25 Din, uve- 
zana 35 Din. 


kretanje i namreškane ruke doj- 
miše se Grge Mikulina kao ka- 
sna jesen kada na drveću ostane 
samo nešto lišća , a i to je žuto 
i turobno. Ratni napori na po- 
dravsko j zeml ji, nakvašeno j 

znojem , isisali su bili iz tijela ro- 
ditelja sve svježije životne so- 
kove. 

Kao što obično biva u starih 
ljudi , kada se sastanu s čovje- 



MAJKA PROF. PETRA GRKCA, 
pisca dviju knjiga „Krvava služba" i „U pa- 
klenom trokutu", gdje autor djela pod imenom 
Grge Mikulina iznosi svoje doživljaje iz 
svjetskog rata 

kom, o kojem misle , da može 
mnogo podnijeti i da u njemu 
mogu naći uporište u teškom ži- 
votnom posrtanju , tako su se i 
Mikulinovi roditelji tužili pred 
sinom na teška vremena, na op- 
ćinskog blagajnika, na lugare i 
na sve službenike, koji su postu- 
pali sa seljacima kod kuće isto 
onako bezobzirno kao i kaprali 
i feldvebeli s njihovim sinovima 
u vojsci. 

Majka je briznula u plač pa je 
rekla svladavajući jecanje: 

— Uvijek sam htjela da vas 
imadem okolo sebe , a sada ne- 
mam kod kuće nijednoga sina. 

Grga je Mikuiin šutio čeka- 
jući , da se majka isplače, jer je 
znao, da će joj tada biti lakše.« 

Ili opet Grga Mikuiin opisuje 
svoj povratak s dopusta. U tom 


času izniče divan majčin lik u 
svojoj jednostavnosti drage se- 
ljačke duše. Ovako veli u knjizi 
»U PAKLENOM TROKUTU«*: 

» Kada se on spremao na odla- 
zak iz roditeljske kuće, mogao je 
vidjeti posve točno, kako su gra- 
ničarske majke otpremale neka- 
da sinove u vojsku. 

Njegova je uprtnjača nabubri- 
la kao utovi j eno podravsko kr- 
me. Mirisala je u njoj pečena ko- 
koš, pečena patka, jedna tepsija 
najbolje orahov njače i fino su- 
šena slanina od » počerevine « za- 
jedno s velikim komadom pše- 
ničnoga kruha. 

A majka je neprestano prona- 
lazila nove rupe u torbi, da strpa 
u njih koju novu đakoni ju. Go- 
vorila je: 

— Uzmi, sinko, još i kolača sa 
sirom. Uvijek si ih rado jeo, a 
sada znam, da ih nemaš na rati- 
štu. Sigurno si bio više puta i 
gladan. 

— Ni jesam, mamo, nikada . 
Imamo mi dosta hrane. 

— Znam ja, sinko, da nemate . 
Dolaze u Kalinovac na dopust 
vojnici iz Rusije i iz Srbije, i svi 
vele, da nemaju što jesti. A nije 
sigurno bolje ni vama na Taliji. 
Čula sam ja još kao dijete od 
svojega oca , koji je bio u tali- 
janskom ratu, kako je tamo . 
Vojnici su onda pjevali: 

Teška puška i patrontaš! 

Kada hoću kruha jesti, 

A ja moram u krv sjesti. 

Kada je majka napipala u tor- 
bi zamotanu talijansku minu, pi- 
tala je sina, zašto nosi sa sobom 
tu »napast«. 

— To sam donio s bojišta kao 
dar Petru Rogulji i Veli miru De- 
želiću. 

— Pa zar nemaš boljih stvari, 
da ih njima daruješ? Odnesi ti 
njima kolača i sušenoga svinj- 
skoga mesa, a mi ćemo tu »ne- 
snagu« baciti nekud u glib u Lo- 
movskom jarku. 

Teškom mukom pošlo je za 
rukom Grgi Mikulinu, da sačuva 
talijanskoj mini mjesto u torbi. 

* Petar Grgeč: »U PAKLENOM 
TROKUTU«, izd. Knjiž. Dobrih Ro- 
. mana, Zagreb. Cijena za Vas broši- 
ranoj knjizi samo 25 Din, a uvezanoj 
35 Din više. 

iza majčine smrti 


U zavičaju 

SEOSKOM ULICOM 

Radovane, Marijo i ti najmanja Anice, 
ljubljena djeco i trajna brigo moja , 
četiri ste se sata nestrpljivo vrpoljili 
po vrućim vagonima , punim prašine i znoja. 

Sadimo sada brzo dolje s crnoga ovoga vlaka 
i zaputimo se u ono suncem obasjano selo; 
to je podravski zavičaj vašega oca: 
tisuću mojih uspomena s njime se odavno splelo. 

Za leđima nam ostaše vinorodni brežuljci 

Bilogore 

i njive , na kojima raste kukuruz , visok kao šuma; 
i već nas primiše prijazno seoske kuće zidanice: 
to su čestitari naši , poredani s obje strane druma. 

Pozdravljajte radosno, Radovane, Marijo i Anice , , 
ove težake, što se vraćaju kući s teškoga rada. 
Opaljena su im lica, ali na njihovim se dlanovima 

sjaje 

pečati svijetli velike časti i još većih nada. 

Znajte, djeco, da se na ovom zemljištu svetom 
nalazi i moja i vaša zaštita stalna i jaka, 
jer i u mojim i u vašim borbenim žilama 
teče ista krv kao i u ovih hrvatskih seljaka. 

Kroz više stotina napornih i burnih godina 
odgajala je Providnost radom na podravskom 

polju 

u ovakvim likovima ozbiljnih vaših djedova 
i vašu pamet, vaše težnje, vaše srce i vašu volju. 

Nemojte se osjećati, kao da ste došli u tuđinu, 
u pravom ste svojem zavičaju, moja djeco draga; 
vaša su ovo braća, koja vas susreću, 
vaša vas riječ pozdravlja sa svakog seoskog 

praga. 

PRAZNA KUĆA 

Zakrenimo, draga djeco i ljubljena ženo moja, 
u sporednu desnu ulicu, što se Sesvetskom zove, 
pjeskoviti nas put vodi ispod akacija i oraha 
do dobro poznate kuće još dosta nove. 

Kada smo lanjskog ljeta dolazili ovamo, 
gledali smo, kako pred nas starica jedna kreće; 
njezin je korak bio loman, navorano bješe joj 

lice, 

ali su njezine oči sjale od dobrote i sreće. 

Ista nas, evo, kuća i sada u suncu čeka, 

isti je kraj nje voćnjak, u kojem smo jabuke 

brali, 

al’ pred nas starica ne izlazi dobra, 

koju smo lani veselo svi skupa majkom zvali. 

U kuću ulazimo. Nitko nas ne pozdravlja. 

Ali nas po sobama živo sve na nju sjeća: 
raspelo nasred zida i Isusove slike 
i postelja siva i stara i vijenac umjetnog cvijeća. 

Nemojte, ženo i djeco, gledati suzu tajnu, 
koja se razišla po mojim trepavicama vlažnim; 


Spjevao Petar Grgeč 

kličite, trčite, zapalite na ognjištu vatru, 
da opet oživi zamrli dom životom novim j sna- 
žnim. 

Možda sam od lani manje sin ovoga sela 
— bar tako mi kažu neki domaći ljudi — 
al’ znajte, još ni jesmo iskorijenjenici, 
još stojimo čvrsto na rođenoj seljačkoj grudi. 

KOLOVRAT, NOT/KA / SRP 

Tamo u trećoj sobi otvaram dvokrilni ormar. 
Preda mnom kolovrat sto ji kao iz kakve priče. 
Nepomičan je i šutljiv, premda je za posao spre- 
mi jen, 

ali njegova šutnja kao da prijekorno viče: 

»Već duge mjesece ovdje nestrpljivo nekoga 
i čekam, 

da me iz tamnice ove u društvo ljudsko izvede, 
al’ nitko više ne će da dođe po mene jadnika 
i da u noćima dugim na meni marljivo prede.« 

Ne ću da slušam dalje ovu tužaljku bolnu, 
bježim na dvorište prazno, zaraslo travom i dra- 
čem; 

al’ tamo na natrulom plotu motiku gledam 

obješenu, 

pa kao da me i ona dočekuje kukanjem i plačem: 

»O ljudi neljudi, gledajte, kako me rđa grize! 
Izbavite me već jednom od mrskog nerada moga! 
Dovedite natrag do mene onu staricu marnu, 
da me opet, osvjetla kopanjem vrtića svoga!« 

U staju se navraćam. Sve je u njoj pusto. 

Ne okreće k meni očiju Rumenka, kravica sita. 
Tek tamo za gredom, opleten paukovom mrežom, 
zataknut srp stoji, pa kao da žalosno pita: 

»Hoće li ikada ponovno po mene doći 
ona radina starica potpuno sijede glave? 

Njena me ruka stavila amo, kada je zadn ji put iz 

kukuruza 

donijela Rumenki svojoj nažnjeven svežanj 

zelene trave.« 

Prekrivam drhtavom rukom drhtave i zamaglje- 
ne oči, 

na vjeđama me teškim nekakvi žigovi peku; 
ne ću da gledam stvari, što stoje okolo mene, 
jer previše mi dušu grčevi nemili sijeku. 

Kolovrate, motiko i srpe, zapušteni moji 

poznanci, 

prošla su za vas vremena rada ko kakva nedo- 

sežna bajka, 

i vi zaludu čekate, da ponovno segne za vama 

rukom 

dobra i radina starica moja predraga majka. 

U Kalinovcu 8. kolovoza 1938. 


139 


Izvorna pripovijest „ Obitelji “ 


Junačka majka 


napisao Dr Fran Binički 


I. 

Gusta je magla pritiskala 
Brinjsko polje pri kraju mjese- 
ca travnja godišta Gospodnjega 
1671.* Zgutnula se kao debelo 
more, a pred večer se već smrk- 
nuto kao u ponoći. U župskom 
su stanu pod gradom gorjele već 

0 sunčanom zahodu voštanice na 
visokim svijećnjacima i razvjet- 
ljivale skromnu, ali čistu sobu, 
u kojoj je sjedio zamišljen mlad 
svećenik visoka čela, smeđe za- 
češljane kose, smeđa brka i de- 
bele podstrižene brade. Crna mu 
je svećenička surka pokrivala 
krupno, krepko tijelo. Uza nj je 
stajao dječak od nekih 5 — 6 go- 
dina i svaki čas raspitkivao: 

»Striče Marko, odkud ovi ro- 
govi na zidu, odkud sablje i dru- 
go oružje?« 

Kad bi stric odgovorio, mališ 
pričepi opet, a stric strpljivo od- 
govori, premda mu misli hrle 
drugamo. U to uđe iz kuhinje 
^lada, krasna žena, rumena, ali 
sjetna lica, pristupi k dječaku 

1 poljubi ga u čelo te mu pro- 
šapće: 

»Ivica, ne smetaj stricu Marku. 
Znaš, da ima dosta posla i bri- 
ga. Hodi k babi u kuhinju, ja- 
nje moje, siroto jadna!« 

»Mama, ne plači, jer ću i ja 
zaplakati,« cikne mališ, a u oči- 
ma mu se svrte suze. 

»Jelko, kćerce, budi pametna!« 
javi se na vratima vremešna že- 
na, visoka i jedra, prosijede ko- 
se, mila lica, na kojem su se li- 
jepo slagale muževne crte s 
otražjem nekadanje ljepote. 

»Budi pametna, velju ti, i ne 
cvili mi diteta! Jesi li ti hrvatska 
plemkinja, kćerka roda Vučeti- 
ća, a žena Tadije Mesića, koga 
slavi i narod u svojoj pismi kao 
junaka Primorca Tadiju?« 

»Znam ja to, majko,« uzdah- 
ne mlada žena, »ali eto, srce mi 
plače i mori me slutnja.« 

»Kćerce moja, mori i mene 
slutnja. Nije ni moje srce od ka- 
mena, prem se već moralo ska- 

* Ova se pripovijest zbiva onih da- 
na, kad su pogubljeni Petar Zrinski 
i Frano K. Frankopan. Vidi o tom 
u brošuri »Posljednji Zrinski i Fran- 
kopani« od Stjepana Gorupića, koja 
je izašla ovih dana, stoji samo 1 din. 


meniti. Sićaš se, još je moj Ta- 
dija bio momak, kad je ono naš 
slavni ban Petar Zrinski smlatio 
Turčina kod Jurjeve stine. Ban 
je zarobio Ali pašu Čengića, ali 
je moj Tadija dopao rana, a Pa- 
ju mi je dovezao mrtva. Hvala 
Bogu, poginuo je kao pravi ju- 
nak za sv. Križ Isusov i za naše 
hrvatsko ognjište. I moj je po- 
kojni muž Ivan, ogulinski straž- 
meštar, umro od rane, koju je 
dobio u boju. Hvala Bogu! Na 
vik on žive, ki zgine pošteno! — 



MADONA 
Relijef Mile Vod 

piva naš junak Frane Frankopan, 
koji čeka čas, da opet iz carske 
tamnice poleti na slobodu pa na 
bojno polje. 

»Poletit će, mila majko, prek- 
sutra, sva je prilika, jer će mu 
glavu odrubiti krvnički mač. I 
njemu i našem banu.« 

»A gdi je duša caru Poldi, ako 
smakne one junake?« zavapi 
starica Lucija, majka župnikova. 

»Ako ne štede banova ni kne- 
zova, kako će poštediti moga ja- 
dnog Tadiju, za koga ne moli ni 
papa ni kralji kao za našeg bana 
i kneza Franu?!« ojađena će Jel- 
ka pa doda: »Čudim se, što već 
nema Toše. Na odlasku mi reče: 
,Za vas ću, gospodarice, i u pa- 
kao. Sav ću se pretvoriti u krila.’ 
Sve se bojim, da mu se nije ča 
pripetilo. Da ga nisu nevirni 
Turci. . .« 


»I meni je čudno,« prihvati 
pop Marko. »Udbina nije na kraj 
svijeta, a ja sam pisao Mustaj 
begu, neka ište čagod želi, samo 
da mi pošalje zlatnu lisariju, ko- 
ju je general Herberstein zaiskao 
za Tadijinu glavu. Tošo je bio 
vazda vjeran sluga mome jad- 
nom bratu.« 

»Ni u moru mire ni u onakih 
vire!« uplete se Lucija. »Moj si- 
ne, poznam ja dobro one pripu- 
ze, koji su na jeziku med . . . 
Bože daj, da se varam.« 

»Varate se, majko, velju vam, 
usprotivi se mlada Jelka. Ta To- 
šo bi za Tadiju i za me svaki čas 
u oganj.« 

Uto pred kućom zarevu psi, 
kao da se vuk uplakao, ali za čas 
uzmu samo režati. A u sobu uđe 
momak Janko i prozbori: 

»Pred vratima je nekakav pro- 
sjak, šepavac. Malo ga psi ne 
uvališe. Ali on baci nešto iz tor- 
be među pse i poviknu: »Pustite 
siromaha, karlovački vam vuci 
glodali glavu, kako ćete i vi ovu! 
I sad psi reže i kolju se jedan s 
drugim . . .« 

»Pa uvedi siromaha, Janko! 
Bog zna, tko je, odkud li je,« re- 
če pop Marko i pogleda majku 
i nevjestu. 

II. 

»Dobar večer, dobri ljudi, i 
dobri vam A1 . . . pače Bog dao 
svako dobro!« vikne s praga vi- 
sok, jedar, debela brka, koji se 
na prvi mah činio čudan. Jedna 
mu je strana bila kao vuna bije- 
la, a druga samo prosijeda. 

Došljak je imao na leđima 
torbu i izvrnut ćurak, u ruci de_- 
belu kvrgavu batinu, koja je bila 
zamotana platnom. Drvena mu 
je noga bila čudnovata kutija, 
gore privezana konopčićem za 
nogu. 

Kad je ušao u sobu, zbaci sa 
sebe ćurak, skine i torbu, a od- 
riješi i drvenu nogu veleći: »Vi- 
dim, da sam u poštenoj kući, 
među starim znancima, pa mi se 
ne treba pričinjati.« 

Onda polako skine i brk sta- 
rački, a pop Marko ugleda na- 
buhlo lice i nemirne oči. 

(Nastavit će se) 

ANKETA 


Br. 5. TREBA UPOSLITI NAJ- 
PRIJE ONE , KOJI NAJVIŠE 
TREBAJU , T. J. MUŽEVE 

Deset godina smo oženjeni. 
Imamo troje djece. Nikako da 
spojimo kraj s krajem. Moja 
žena ne radi nigdje izvan kuće , 
jer ne dospije , a i radi toga , što 
£>i kao udata žena morala raditi 
za plaću , koja ne odgovara uda- 
toj ženi. Nije naime ni sa mnom 
bolje. Dok po koja od mojih 
drugarica u uredu ima plaću čak 
i višu od mene , ja, otac obitelji, 
jedva prolazim. Najlošije je to, 
što sve moje drugarice nisu baš 
ovisne o svojoj plaći kao recimo 
ja. Nekima i muževi vrlo dobro 
zarađuju. Ja sam protiv toga, da 
žena radi izvan kuće, jer se tako 
snizuje rad i plaća muškarca. 
Ako već žena mora raditi, neka 
se uposle one, kojima je to po- 
trebno ili majke obitelji. Tre- 
balo bi da oni, koji odlučuju 
povedu o tom računa. 

M i 1 a n S e 1 a c 

(Svršetak sa strane 138.) 

No zato je majka napunila još 
i džepove torbe uprt njače kuha- 
nom šunkom i sa nekoliko suše- 
nih gruda sira. 

U ponedjeljak dne 29. siječ- 
nja 1917. otkinuo se Grga Mi- 
kulin na stanici u Kloštru Po- 
dravskom s tužnom omamljeno - 
šću od oca, majke , brata Stjepa- 
na, sestre Ane i sestre Bare, koji 
su ga ispratili na put, kao da su 
mu došli na sprovod.« 

Ako čovjek pomišljajući na 
majčinu bol veli, da treba mi- 
sliti i na majčine osjećaje, nije 
to defetizam. Taj majčin glas je 
zov prirode. Kad se već radi o 
strahoti rata, i majka treba da 
bude pozvana, neka tu kaže 
svoju riječ. To pravo dala joj 
je priroda. A od zdravog prirod- 
nog puta opasno je udaljiti se. 

Jer i Spartanka, koja je dava- 
la sinu štit s porukom: neka joj 
se vrati s njime ili na njemu, ali 
nikako bez njega! — bila je 
majka. Ne propustiti s vida maj- 
čine osjećaje ali i njezinu svi- 
jest dužnosti. Udružiti Spartanku 
i majku punu osjećaja, koja tra- 
ži svoje pravo na djecu. K. M. 

Desno : Marin Studin : 
POSLJEDNJI MAJČIN ZAGRLJAJ t J 


ZANIMLJIVOSTI 

KOMADI TUCE KAO NARAN- 
ČA padali su g. 1909. u Juvisy-u 
(Francuska). Niko se nije usudio 
izložiti tom biču s neba nego je- 
dan profesor, koji je uhvatio ne- 
koliko komada i izmjerio ih pri- 
je nego li su se otopili. G. 1904. 
padao je na Rodeziji takav grad, 
I te je na mjestu ubio nekoliko 
životinja a na nekim kućama 
probio krov. 

PIT ON je ogromna zmijurina, 
koja naraste od 8 do 10 m. Svoj 
plijen ubija zdrobivši ga među 
svojim kolutima. Može izdržati 
vrlo dugo bez hrane. Jedan pi- 


ton u londonskom zoološkom vr- 
tu ostao je 2 i pol godine bez 
hrane, drugi opet 13 mjeseci . 
Ali rekord u štrajkovanju glađu 
postigao je piton u pariškom zo- 
ološkom vrtu ne žderući 3 godi- 
ne! 

ŽIRAFA JE VRLO PLAŠLJIVA 
ŽIVOTINJA. Ipak se vrlo često 
dogodi da u Tanganjiki žirafa 
ide po nekoliko milja za automo- 
bilom zureći znatiželjno u nj. Na 
koncu se udalji i iščezne u šumi. 

JEDNA (ozbiljna ili neozbilj- 
na) književna statisti- 
k a tvrdi, da je o Napoleonu bilo 
napisano više od 70.000 knjiga, 
o Goetheu više od 20.000, o Dje- 
vici , Orleanskoj više od 12.000. 

Skandinavska žezia 


Dugo sam vremena držala 
Skandinavku lijepom djevoj- 
kom, koja rado boravi u priro- 
di: Gipka Greta Garbo juri na 
saonicama kroz ravnicu punu 
vukova; puna je vedrine, koja 
zagrijava ledeni zrak. Šonja He- 
nje se okreće na vršku klizaljke. 
Sretam na Montparnasu studen- 
ticu s kosom kao lan ili gledam 
Andersenovu Sirenu, gdje sjedi 
na hridi. Sve to spada u daleku 
sirovost i poeziju . . . 

Ali vidjela sam kćeri sjevera 
na ulici Kopenhagena, u barovi- 
ma Stockholma, u tramvajima 
Osloa. Različite a slične kao se- 
stra. 

DANKINJE naliče Parižanka- 
ma. Na visokim petama prolaze 
smrznutim ulicama, žure se na 
biciklu po ravnim putevima ili 
skaču po plažama danske obale. 

Dune se srebrene. S one strane 
Kategata, s otvorenom plavom 
bojom, vide se švedske obale. 
Blizu su šume, pune paprati i 
hlada, gdje naiđeš na grubi grob 
kojeg starog Vikinga u dubini 
kakvog proplanka. 

Lijepo je počinuti pod šato- 
rom ili potamniti na suncu ili še- 
tati gustom šumom, gdje susre- 
ćete mirna stada jelenova. Pri 
kraju proljeća ići će Dankinja 
plesati na dvor u Helsinger 
kraj česme, gdje dršću od zime 
brončane kupačice. Tu se diže 
stari dvorac, sa svojim hladnim 
dvorištima, sivim kulama, terasa- 
ma, po kojima tumaraju aveti, a 
Hamletov grob je na morskoj 
obali. U blizini su male krčmice, 
koje šire obilan miris poslastica 
i namašćenog drva. 

Ljeti su dani dugi i ugodni, sve 
od rane zore do dugog sumra- 
ka. Slobodno se pjeva na pla- 
žama, nema mraka sve do iza 
ponoći. Možete se fotografirati 
već u 3 sata jutrom. Život je tu 
ugodan. Krasne su vitke djevoj- 
ke, vedre, hranjene izvrsnim mli- 
jekom i najboljim maslacem na 
svijetu, laganim pivom i voćem, 
koje sporo dozrijeva i tečnom 
baltičkom ribom. To su djevojke, 
kojima se sreća čita na licu, koje 
se smiju na sjedištu njihove ne- 
razdružive dvokolice ili na onim 


prekrasnim danskim prozorima, 
koji su iskićeni biljkama penja- 
licama, gdje večer uz svijetlo 
svjetiljki daje svjež zelen izgled 
akvarija. Djevojke znatiželjne, 
živahne, svijesne, da su potom- 
kinje jednog od najstarijih naro- 
da, hoće da budu modernije od 
svih ostalih. Djevojke žive i 
okretne, koje znaju, da im u ži- 
lama teče krv Vikinga. Ali one 
su i ljubezne, dopadljive, plavo- 
oke. 



SLAVNA NORVEŠKA SPISATELJICA 
SIGRID UNDSET, 

čiji je roman „Proljeće* izlazio u „Obitelji* i 
štampan u posebnoj knjizi (za Vas stoji bro- 
širan samo 40 Din), prijavila se kao dobro- 
voljka u ratu Norvežana protiv Njemačke i 
dodijeljena je odjelu za cenzuru 

NORVEŽANKA je mirnija, ne- 
spretnija, oporija, obuvena u te- 
ške cipele, koja voli vunene čara- 
pe, tešku dlakavu bundu, i ni- 
kada ne pudra svoje rumeno i 
vjetrom opaljeno lice. Zaljublje- 
na u šport, ali ne lagani šport ra- 
di igre. Ne možete je vidjeti da 
igra na plaži niti na livadama. 
Ali zato rado skija, sanjka, kupa 
se u mrzloj vodi, i penje se na- 
porno uz kristalne glečer^. Jed- 
nostavna je, nije sentimentalna, 
ljubi život, obilno jede i rado je 
u društvu muškaraca, ali ne oči- 
juka. Za nju u ljubavi nema 
posebnih problema. Moda nije 
utjecala na njen starinski pri- 
rodni život. 

Ali zato je krasna ŠVEĐANKA 
s mekanom i žutom kosom, sa 
sjajnim jabučicama, očima ze- 
lenkastim kao voda, — nemir- 
nija, maglovitija, privlačivija, 


Napisala Marie Tireur 

povučena, šutljiva, rijetko se 
smije i to s posmijehom Gioccon- 
de. Toliko sam ih vidjela — od 
slavne Grete Garbo do djevoja- 
ka u slastičarnicama obučenih u 
tamnu crnu odjeću i zelenu pre- 
gaču — sve su slične, bistre ali 
neosjetljive. 

Šveđani su od davnine pozna- 
ti kao hladni i šutljivi. U poseb- 
nim i vanrednim švedskim re- 
stauracijama, — smještenim u 
podrumima, prekrivenim rijet- 
kim zastorima, ukrašenim obil- 
no izrezbarenim drvom, kovin- 
skim ukrasima, svijećnjacima, 
damastom i kositrenim vazica- 
ma — rijetko ćete vidjeti muža 
i ženu skupa. Jede se za dugim 
stolovima kao na ladanjskim 
svadbama. Za praznim stolovima 
uz titrajuće svijetlo crvene vo- 
štanice rade žene same. Po dvije 
tri razgovaraju o književnosti i 
politici jedući zimske ptice na 
brodet, majoneze s narančom, 
suhu ribu, krumpir s lukom i pi- 
jući na gutljaje pune čaše že- 
stokog schnacka, a da pri tom 
ne krenu trepavicom niti se za- 
žari sjajno rumeno lice. 

Tako su različite, a ipak po 
čemu su slične te kćeri Danske, 
Švedske i Norveške? To su naj- 
osobenije žene u Evropi, koji- 
ma su običaji dali toliko slobo- 
de, što drugdje ni zakoni ne 
mogu. 

Mlade djevojke zarana mnogo 
čitaju i čeznu za dalekim svije- 
tom. Čeznu za ostalom Evropom 
I brojne odlaze. Govore više je- 
zika, dakako i tri skandinavska 
jezika, koji se mnogo ne razli- 
kuju, a ipak su svoji. Skoro re- 
dovito njemački i engleski. Ta- 
ko je sa studenticama, pomoćni- 
cama, pomoćnicama, sobaricama 
i drugim. Kći jednog uglednog 
diplomate iz Stockholma je go- 
dinama radila kao model kod 
jednog velikog pariškoga kro- 
jača, a radnje na Montparnasu 
su krcate tih plavokosih djevoja- 
ka sa krasnim zubima, od kojih 
su veći dio učenice na Konzerva- 
toriju ili Akademiji. Te plavo- 
kose Skandinavke, lijepe, sjaj- 
nih očiju ostavljaju neodoljive 
utiske, a najjači je taj, što iz tih 

očiju nikad niste ništa saznali, 
jer nikad ne plaču. 

Sjajne žene, koje vam se na 
prvi pogled čine prozračne, osta- 
le su nepokrenute, hladne i ne- 
shvatljive. Ostaju u Parizu ne- 
koliko mjeseci, najviše dvije 
godine, ali nikad se ne mogu pri- 
viknuti na tuđu kuhinju ni tuđu 
osjetljivost. 

Iza topline stranih kiajeva i ra- 
zmaženih jela potrebna im je iz- 
nova tvrda riba i žestoko piće, 
ljudi s ozbiljnim licima, koji ne 
udvaraju ženama, snježne šume, 
smrznute rijeke, oporost sjever- 
nog neba i ono ponoćno sunce, 
sjajno i bez topline kao i one. 

Udaju se kasno, ali tada su 
spremne u književnosti i filo- 
zofiji, zanimajući se za cijeli svi- 
jet, koji one gledaju izdaleka. 
Štiti ih, barem je tako bilo do- 
nedavna, pojas snijega i mora i 
neutralnost, koja je sada nakon 
toliko vjekova porušena. Prije 
su to bili izabrani krajevi, koji 
nisu znali za rat i nezaposlenost. 
To su bile zemlje neiscrpljenih 
bogatstva, staloženih ljudi, gdje 
siromašna predgrađa imaju li- 



ŠVEĐANKA GRETA GARBO, KOJA JE OD FRIZERSKE POMOĆNICE POSTALA 

JEDNA OD NAJVEĆIH FILMSKIH GLUMICA 
Foto M. G. M. 

skim priredbama. To kod nas 
spada sve u luksus. 

Možda baš zato one imaju 
tako sjajno i mirno oko i u sreći 
su odvikle nesreći. 

Kako li će sve izgledati u 
skandinavskim zemljama iza 
ovog rata. K. M. 


jepe kućice, široke drvorede, bo- 
gate dućane, grijane crkve i vr- 
tove, gdje je bijeda nepoznata. 

Nama izgleda neljudskim i 
osobitim to, kakve su te žene, 
koje nikada ne osjećaju straha ni 
glada, ne boje se za sutra, bave 
se samo umnim pitanjima, šport- 


I 

Pred kulom Caste/lum Verbovec, rodnog mjesta Petra Zrinskoga* 

Spjevao Vi! im Peroš 


Stojim sam pred kulom vrbovečkog grada, 
u kom rođen bješe slavni Zrinski Petar, 
onaj ban, što nama bješe uvijek nada. 

Stojim i razmišljam, dok granjem šumi vjetar 

I dok proljetni vjetar šumi u sumraku dana, 
sive zidine kule dogođaje pričaju stare, 
iz vremena hrabrih Zrinskih i srčanih Frankopana, 
i o tome, kakva je sudba im stigla gospodare. 

Čudesna je sudba sviju velikana, 
skoro nikad svoje ne dožive slave, 
redovno ih zemlja pokrije zarana, 
ili na stratištu ostavljaju glave . . . 

Hrvatski heroji, i vas tako, eto, 
klet je udes snašao u zemlji tuđina, 
ali ime vaše, ostanuvši sveto, 
eno bliješti sjajno, ko niz od rubina. 

I znajte da danas, u tom modernizmu, 
u ljuljanju mnogih autoriteta, 
i sklonosti mutnom, crnom skepticizmu, 
vi ostali niste još bez pijeteta. 

Trideseti travanj dan je smrti vaše, 
kad su na stratištu pale vaše glave, 
tragičan to list je povjesnice naše, 
koje mnoge strane tako su krvave. 

Da, stradavaju uvijek vrškovi drveća, 
jer najprije u njih tresnu strašne strijele, 

Desno : 

KULA BANA PETRA ZRINSKOGA U NJEGOVOM 
RODNOME MJESTU VRBOVCU 



i veoma polako takve rane cijele, 
al ipak zacijele, i to je sva sreća. 

Vrškovi se kidaju, al ostaje korijenje, 
koje iz zemlje crpe hranu novu, 
širi se drveće, priječi put korovu, 
i opet se narodno stablo uvis penje . . . 

Prolazi vrijeme... To se drvo grana, 
korijenje mu žilavo sa zemljom je sraslo, 
i to je korijenje drvu život spasio, 
kojeg listom lista i najmanja grana . . . 

Na kamenim prsima kule, Castellum Verbovec 

ostatka, 

nalet se proljetnog vjetra s oštrim fijukom skrši 
posivjela vrbovečka kula još i sad uvis strši, 
kao memento, da prošlost ne bješe tek puka 
gatka. 


* Ove godine navršava se 200-godišnjica obnovljenja 
staroga grada Zrinskih u Vrbovcu. 

SLAVLJE BAŠKE HR\ 


ODLIČNICI NA PROSLAVI BAČKO-BARANJSKIH HRVATA U ZAGREB. ZBORU 
U prvom redu: zagrebački gradski povjerenik Starčević, hrvatski metropolita 
Stepinac, narodni zastupnik Mayer, subotički biskup Budanović i drugi 


BUNJEVAČKI PLESAČI NA ZAGREBAČKOJ PROSLAVI 


BACKO-BARANJSKI HRVATI PRED BANSKIM DVORIMA 
prigodom posjeta vođi hrvatskog „ naroda dru Mačku i hrvatskom 
banu dru Subašiću 


Da su bački i baranjski Bu- 
njevci i Šokci istog porijekla 
kao i ostali Hrvati, to dokazuje 
povijest, koja kaže, da su se oni 
naselili iz južnijih hrvatskih kra- 
jeva: iz Bosne i Hercegovine pre- 
ko Slavonije. To isto doka- 
zuje i njihov milozvučni ikav- 
ski govor, koji je najhrvatskije 
nariječje, i to — možemo reći 
— još hrvatskije i od samog hr- 
vatskog književnog ijekavskog 
nariječja. Kad uz porijeklo i je- 
zik uzmemo u obzir još i vjeru, 
po kojoj su Bunjevci i Šokci katolici kao i 
ostala većina hrvatskog naroda, onda je po- 
sve jasno, da su oni dio hrvatskog naroda. 

Pa i po prirodi i po osjećajima oni se pri- 
klanjaju hrvatskom narodu. Nastavaju kra- 
jeve, koji su zemljopisno i prometno izravno 
oslonjeni na Hrvatsku, i to baš na glavni dio 
Hrvatske, koji danas sačinjava Banovinu 
Hrvatsku. Kao odrezan nalazi se teritorij, na 
kojem žive Bunjevci i Šokci zapadno od linije, 
koju bismo povukli od Iloka (a to još nije naj- 
istočnija točka Banovine Hrvatske!) prema 
Subotici. I baš tako, kako se bunjevačko-šo- 
kačko područje zemljopisno ni ne dodiruje 
teritorija, na kojem živu pretežno Srbi (a ka- 
mo li Srbije!), tako su i cijelim duhovnim 
strujanjem narodnog preporoda Bunjevci i 
Šokci vezani uz Zagreb, a nipošto uz koje 
srpsko narodno središte. Od početka hrvatskog 
(ilirskog) narodnog pokreta prije sto godina 
držali su bunjevačko-šokački prvaci najživlje 
veze s hrvatskim preporodnim gibanjem. I 
kadgod je kulturnom bunjevačko-šokačkom 
nastojanju trebalo jačeg oslona, tra- 
žili su ga i nalazili među Hrvatima. 
Bunjevačko-šokački preporod, zapo- 
čet po biskupu Antunoviću prije 70 
godina u najužoj vezi s Hrvatskom i 
njenim velikanima (Štrosmajer, Ma- 
žuranić, Rački, Okrugić itd.), proživ- 
ljava danas svoje završno razdoblje 
u najužoj vezi s hrvatskim seljačkim 
pokretom. 

Sve to dokazuje, da Bunjevci i Šok- 
ci jesu Hrvati i da oni samo to i ni- 


BLASKO 

vođa-osloboditelj bač 
na zagrebački 


JOSIP ĐIDO VUI 
današnji vođa bačko-baranjs 
ri na zagrebačkoj j 
Sve slike osim dvije foto 


Slika lijevo 

DOČEK BAČKO-BARANJSKIH 
HRVATA NA KOLODVORU 
Sudjelovala su zagrebačka hrvatska 
društva, a vodstvo hrvatskog naroda 
zastupao je narodni zastupnik 
[Milutin Mayer 
Foto Zaza 

’ATSKE U ZAGREBU 


Hrvata, dolazi 


šta drugo i hoće da budu. Sva 
protivna dokazivanja su pusta 
naklapanja i prazna priželjkiva- 
nja, a sva protivna nastojanja 
samo sve jasnije otkrivaju, kako 
se ne da zaustaviti ono, što ide 
svojim prirodnim tokom i ra- 
zvojem. 

Biti Hrvati, živjeti kao Hrvati, 
dijeliti sudbinu cijelog hrvat- 
skog naroda u nerazdruživoj ve- 
zi s Hrvatskom — to je jasna i subotičko hrvatsko pjev. društvo „neven “ na proslavi u zagrebu 

klasna težnia sviiu Bunievaca i U središtu proslave zagrebačkog Dana bačko-buraniskih Hrvata bili su nastupi 

§ \ w /!v uuiijcvdLd i subotičkog „Mevena" n a koncertu 13.|travnja i na akademiji 14. travnja 

Sokaca. Veličanstveno je to ma- 
nifestirano u Subotici g. 1936. 
prigodom proslave 250. godišnjice dolaska 
Bunjevaca. I tako je to manifestirano u ne- 
prekidnom nizu i u nebrojenim zgodama. Ali 
najveličanstvenija je dosadašnja manifestacija 
bunjevačko-šokačkog Hrvatstva bila proslava 
Dana bačko-baranjskih Hrvata u Zagrebu 12. 
do 14. travnja ove godine. Tu su svi prvaci 
Bunjevaca i Šokaca na čelu s Blaškom Raji- 
ćem i Josipom Đidom Vukovićem dali histo- 
rijske izjave o težnjama bačko-baranjskih 
Hrvata, a Zagreb je kao središte hrvatskog 
naroda dostojnim načinom uzvratio ljubav za 
ljubav raskrilivši ruke i otvorivši svoje srce 
za tu najsjeveroistočniju hrvatsku granu. Bilr 
je to hrvatska nacionalna manifestacija, ka- 
kve još nije bilo, otkako imamo današnju au 
tonomnu Banovinu Hrvatsku. Prije onih bo- 
sanskih Hrvata, koji su ostali izvan 
sklopa Hrvatske, i prije Hrvata iz 
Bake pohitali su bački i baranjski 
Hrvati u hrvatsku metropolu, da pro 
glase, u čemu gledaju svoj jedini spas: 
u sjedinjenju s Hrvatskom. Već ta 
žurba odaje onu neodoljivost, koja 
preko svih zapreka ide za ciljem. 

Hrvatska je osjetila kucaje srdaca 
bačko-baranjskih Hrvata, a i oni su 
se osvjedočili, da čežnja njihovih 
srdaca za Hrvatskom nailazi na pot- 
puni uzvrat, a to znači, da nema na 
svijetu te sile, koja bi se konačnom 
sjedinjenju Bačke Hrvatske s cijelom 
Hrvatskom mogla trajno i uspješno 
oduprijeti. Dr. J. Andrić 


ŠOKICE IZ BAČKOG BRIJEGA U NARODNOJ NOŠNJI 


nć, 

sMh Hrvata, govo- 
pro slavi 
o toj. Dokušec 


Slika desno: 

PRIREĐIVAČI ZAGREBAČKE 

BAČKO-BARANJSKE PROSLAVE 
U prvom redu : savjetnik J. Ročić, prof. I. Ma- 
lagurski, senator J. Đido Vuković, dirigent 
»Nevena" dr M. Katanec, naš glavni urednik 
dr J. Andrić i drugi 
Foto Zaza 


Slika desno gore : 

BUNJEVAČKI TAMBURAŠI IZ SUBOTICE 
Svirali su kod nastupa bunjevačkih i šokačkih 
plesača na zagrebačkoj proslavi 

Izložba francuske grafike i tapiserije 

Napisao Josip Restek 


U novom Umjetničkom pavi- 
ljonu (Domu Likovnih Umjetno- 
sti) na trgu Kr. Petra otvorena je 
od 21. IV. — 13. V. izložba savre 
mene francuske grafike i tapise 
rije. Ta izložba pruža ujedno ra- 
zvitak francuske grafike od po- 
četka devetnaestog vijeka do na- 
ših dana. Uz primarno-grafičke 
radove izloženi su tepisi kao 
obrtno-umjetnički rad, nekoliko 
ulja i akvarela. 

U prizemnoj prstenastoj dvo- 
rani izložena su ulja, koja su 
vlasništvo Strossmaverove gale- 
rije, a potječu iz zbirke Markiza 
Etienne de Piennesa. Među tim 
uljima središno mjesto zauzima 
poznati portret gospođe Reca- 
mier od Antoine-Jeana Gros-a 
(1771 — 1835), kojim je dana sin- 
teza francuskog baroknog slikar- 
stva. Druga djela upotpunjuju 
značajke slikarstva druge polo- 
vice osamnaestog vijeka: kao 
portret carice Josephine od Pie- 


re-Paula Prud’hona ( 1 758 — 
1 835), sitni portret kraljice Hor- 
tense, majke Napoleona III. od 
A. L. Girodet-Triosona (1767 — 
1824), portret Karla X. Bourbon- 
skog od Joan-Baptista Paula 
Guerina (1783 — 1885). Uz ostale 
druge portrete i pejsaže valja 
napomenuti Maurice de Vlamin- 
ckovu »Crkvenu ulicu« i »Baka- 
nal« antiknoga karaktera od Ch. 
le Bruna, kao i vanredno fino 
intoniran Pejsaž sa vjetrenjačom 
od C. Decampa. 

Velike zidne plošnine vanjske 
prostorije prizemlja pokrivene 
su sa velikim sagovima. Sadržaj 
je njihov idiličnog i mitskoga ka- 
raktera — Polazak u lov, pastir- 
ske pjesme, mir, paravent, ze- 
maljski raj, seosko kolo, Krist 
na Križu i t. d. Izrađeni su svi- 
lom i vunom u ogromnim forma- 
tima. Svojom dekorativnošću i 
skladom mnoštva boja pred- 
stavljaju život i dinamičnost. So- 



lidna građa upotpunjuje njihov 
raskoš i izdiže ih do monumen- 
talnosti. Interesantan je fragme- 
nat gobelina s likom Ljudevita 
XIV. 

Na gornjem spratu izložena 
je grafika i to u svim tehnikama: 
olovka, kamenotisak, bakropis, 
drvorez i t. d. Redaju se poznata 
imena francuskih grafičara i sli- 
kara: Bersier Jean, Bonnard 

Pierre, Bousingault J. L., Cor- 
neau Eugen, Denis Maurice, De- 
rain Andre, Laboureur, Matis- 
se Henri, Dunoyer de Segonzac 
Andre i t. d. Razvitak je oštro 
označen te pokazuje uspon po- 
čevši od »Le pantalon ou cassan- 
dre« od J. Callota, pa do slobo- 
dne grafike V. Van Gogha ili 
opet Naudina Bernarda. U sva- 
koj od tih malih grafika ustalila 
9e misao, te je u najkraćem ali 
u impresivnom obliku donesena. 
Jednostavnost izraza, a finoća i 
osjet obilježje je tih grafika. U 
svakoj od njih odzvanja mol ili 
dur, koji se oblikuju u skladu li- 
nija. Temperamentni potezi ki- 
sta, pera, krede odavaju snaž- 
nost tih majstora. 

Uz te grafičke radove izloženi 
su također faksimili crteža, akva- 
rela i pastela francuskih velikih 
majstora: Gericaulta, Delacroixa, 
Guysa, Cezanne-a, Renoira, Ro- 
dina i Vincent Van Gogha, po- 
zajmljeni od Grafičke zbirke 
sveučilišne knjižnice, tako da 
okružuju sveukupni razvitak 
francuske grafike. 

Ovu je izložbu organiziralo 
»Hrvatsko društvo umjetnosti« 
u zajednici s Odjelom za lijepe 
umjetnosti Ministarstva Prosvje- 
te Republike Francuske. Radovi 
su dijelom iz Francuske, a više ih 
je pokupljeno iz domaćih zbirki: 
Muzeja za umjetnost i umjetni 
obrt u Zagrebu, Arheoškog mu- 
zeja, Moderne galerije, Francu- 
skog Instituta, Grafičke zbirke 
sveuč. knjižnice te iz nekoliko 
privatnih zbirki. 

Izložba je u svakom slučaju 
jedan veliki kulturni događaj u 
Zagrebu, to je ujedno prva ko- 
lektivna izložba francuske gra- 
fike. 

A.-L. Girodet-Trioson: 

CARICA HORTENZA (ULJE) 

Slika s izložbe francuske grafike i tapiserije 




O razvitku naroda 


Kakav je 

Pred kratko vrijeme, dok sam 
bio na selu, prisustvovao sam 
razgovoru seljaka, slušao sam 
njihovo pripovijedanje i prepir- 
ke. Politika je igrala glavnu 
riječ, ali poveo se razgovor i o 
braku. Ja sam ubacio pitanje: 

»Što mislite, ljudi, kakav je 
bio brak prije — na p o- 
č e t k u?« 

* Tišina je bila, ali kratko. Ta- 

da jedan reče: 

^ »Tko zna. Ja mislim, da brak 

nije uopće postojao i da se je 
sve imalo rado . . . tako, tko je 
koga htio.« 

Tada se je drugi usprotivio: 

»A . . . a ja bih rekao, da nije 
tako. To je sigurno bilo kao i 
kod životinja. Simpatija (sviđa- 
nje) je svakako igrala ulogu, ali 
brak se valjda sklapao tek na 
neko vrijeme . . .« 

Taj me razgovor sili da pišem, 
kakva je obitelj bila ili jest u 
primitivnom društvu. 

U članku pod naslovom etno- 
grafija i etnologija smo iznijeli 
i smjerove, kojima se ta nauka 
u svom proučavanju služi. To 
su evolucionističko psihološki i 
kulturno historijski smjer. 

Mišljenje , koje su gore nave- 
deni seljaci iznosili , slaže se 
uglavnom s tumačenjem evolu- 
cionističko psihološke škole. Toj 
je školi, osnivač kako rekosmo, 
Adolf Bastian. Ali prvi temelji 
te teorije postavljeni su još dva- 
deset godina prije Bastiana. Ni- 
jemac Jozef Bachofen je naime 
još g. 1861. prikazao m a t r i- 
| * jarhat, t. j. vrhovnu 
vlast majke u porodi- 
ci, kao početni stadij obitelj- 
skih odnosa među ljudima. Ka- 
snije je Englez Morgan (1877.) 
u djelu »Društvo starih vreme- 
na« izgrađujući tu teoriju dao 
Marxovom (Marx je otac 
marksizma, t. j. komunisti- 
čkih načela) učeniku Engelsu 
građu za njegovo djelo »Podri- 
jetlo porodice, privatnog vlasni- 
štva i države«, koje je kao mar- 
ksističko sveto pismo do danas 
izašlo u mnogo izdanja. 

Brak je , kako to tumače gore 
spomenuti evolucionisti, prošao 

Antoine-Jean Groš : 

GOSPOĐA RECAMIER (ULJE) 

Slika s izložbe francuske grafike i tapiserije 


bio brak u 

čitav niz razvojnih stupnjeva , 
od onog najprimitivnijeg, u ko- 
jem je vladala u pogledu bra- 
čnog saobraćaja neograničena 
sloboda (od te slobode nijesu 
bili izuzeti niti roditelji i djeca, 
odnosno braća i sestre) pa do 
najvišeg stepena, u kojem je za- 
snovana porodica između muža 
i žene. Kao dokaz za te svoje na- 
vode uzeo je Morgan slabe bra- 
čne veze u nekih plemena, ili 
drugdje opet, neke vrste privre- 
meni brak. 

Ali to što Morgan uzima kao 
dokaze svoje mišljenje, nisu ni- 
šta drugo nego slobodniji odno- 
si, koji nažalost i u prosvijeće- 
ni j ih naroda nijesu rijetki. Pri- 
kazivati, dakle, obitelj po evo- 
lucionističkoj teoriji bilo bi ne- 
osnovano. Za potpunu naime slo- 
bodu u pogledu bračnog saobra- 
ćaja, za t. zv. neograničeni pro- 
miskuitet, uopće nema u etno- 


početku? 

ha pisao Stjepan Dokušec 

logiji primjera niti historijskog 
svjedočanstva. Morgan i Engels 
su držali, da takav primjer ni 
ne trebaju iznalaziti, misleći, da 
ga imadu u tome, što se čovjek 
po njihovu mišljenju razvio od 
životinje. 

Tumačenje braka po evolucio- 
nističkoj teoriji napušteno je od 
svih priznatijih etnologa, naro- 
čito otkad je Eduard Werter- 
marck (1891.) upozorio, da i kod 
životinja postoji obitelj sastav- 
ljena od mužjaka, ženke i mla- 
dunčeta. On je naročito istakao 
primitivne narode, kod kojih je 
pronađena najsiromašnija ma- 
terijalna kultura, ali kod kojih 
je nađena obitelj nerijetko sa 
monogamijom (jednoženstvofn). 

Da je pak u pradavno doba 
ljudske zajednice postojala bra- 
čna veza, svjedoči nam nauka o 
jeziku (lingvistika). Ona je 
(Svršetak na str. 150.) 



Kada će doći konac svijeta? 


ANTIKRIST 


ROMAN 0 PROPASTI SVIJETA 

»Zašto sam iskao od nje da odbaci taj fetiš, 
koji je oku mrzak i sramoti dušu? Htio sam je iz- 
liječiti od isprazne vjere, ozdraviti ujedno tije- 
lo i dušu! Odgurnula me je? Dobro! Vi mislite da 
zaslužuje kaznu. Ja ću je kazniti!« 

Sagnuo se k onesviještenoj, položi joj na gla- 
vu ruke i dahnu joj u usta. Osvijestila se i po- 
gledala razrogačenim očima. 

»Idi! Ozdravila si!« odjeknu meštrov glas. 

I gurnu ju lagano u široku ulicu, koju su go- 
mile otvorile pred njim. Ali ona se nije micala 
s mjesta pritisnuvši ruke na prsi. Najednom ote 
joj se iz usta poklik: »Doista sam zdrava! Dišem! 
Živa sam!« 

I pala je iznova proroku do nogu. Ali on je lju- 
bazno, ali odlučno odgurnu od sebe. 

»Nema ništa zajedničko među menom i tobom, 
ženo! Dobila si što si iskala. Sad idi!« 

Ali ona je prionula za njegove noge i nije se 
htjela od njega otrgnuti. 

»Ne, spasitelju! Ne idem! Načinit ću štogod ka- 
žeš! Sve sam ti dužna, bit ću ti zahvalna!« 

I zgrabivši sa zemlje križić udari njim stras- 
tveno o zemlju. 


POLJSKI NAPISAO J. CHOINSKI 

(N astavak^ 

»Neka propane!« vikne u histeričkom nastupu. 

Lice rabijevo razvedri se jasno kao sunce. Po- 
loži joj ruku na glavu i reče joj blago: »Slijedi 
me, kćeri, i ne ostavljaj me!« 

»Nikada!« zajeca ozdravljena, ali on je stupao 
dalje, izgovarajući putem riječi utjehe i okrepe, 
ustavljajući se katkad radi čudesnog ozdravlje- 
nja, koja su nekim daljim hrpama oglasili ra- 
dosni usklici onih, koji su stajali blizu. Na po- 
sljetku rabi se vrati i uzađe na podij. 

Pogled, koji se pružio njegovim očima s uzvi- 
šenog mjesta, bio je doista jedini svoje vrste. 
Pred njim je puklo more ljudskih glava, miliju- 
ni, koji su njega gledali u nijemom divljenju, 
štovanju, očekujući. To je bio neviđeni mozaik 
boja i tipova. Svi narodi svijeta imali su ovdje 
brojne svoje zastupnike i premda su pučke 
nošnje bile najvećim dijelom zamijenjene kapu- 
tima i bluzama, ipak je bilo dosta šarolikih iz- 
nimaka,. osobito stoga, jer je jezgra vjernih bila 
iz Sirije i Male Azije, gdje su se stare nošnje 
i običaji bez promjene bili uzdržali. Nizom svi- 
jetlih pruga bijel jeli su se arapski burnusi i be- 
duinske hojke pored ovčjih šubara persijskih,. 


tradicija jamči za k akvoću i 

velikih čalma kurdskih i čudnovatih mitara na 
glavama Indijaca: do njih sijevale su divlje oči 
i napuhani rukavi čikoških košulja s madžarskih 
pusta, crvenjeli su se makovi na suknjama mo- 
ravskih djevojaka i huculske surine. Čitava se 
mnogojezična gomila sporazumijevala među 
sobom nekim nedavno izmišljenim jezikom, koji 
je bio kako lak, tako i prijeko potreban radi 
međunarodnog karaktera svjetskih vlada. No 
toprv rabi podigao je taj govor na čast jezika, 
oplemenivši ga i obogaćujući ga svom snagom 
genijalne mašte u svagdanjim besjedama, koje 
je publika odmah primala. 

Ali sada nikakav, ni najmanji šapat nije pre- 
kidao tišine, kad se na tribini, koja je zauzela 
prednji dio estrade, pojavio meštar u svojem 
običnom bijelom plaštu, kojim je uvijek pokri- 
vao evropsko odijelo. Glavu je imao nepokrive- 
nu, crna kosa vijela se na vjetru, iz očiju sijevale 
su munje. 

Iz početka govorio je tiho, ali tako razgovi- 
jetno, da ga je bilo čuti na krajnjim granicama 
četverokuta: polagano je glas njegov jačao i 
zvučio sve jače, dok je najzad grmio kao grom 
i razlio se ognjenom lavom. 

Govorio je o svojemu poslanju. Što je sadanji 
svijet? Dom nepravde i nesreće. Šaka bogataša 
zavladala je njim i siše mu krv kao jato pijavi- 
ca bacivši puk u zavisnost goru od crnačkog 
ropstva! Ali i puk je kriv! Duga stoljeća podno- 
nio je onu nakazu, kakvom je bio rat, i drugu 
još strašniju, a to je bilo praznovjerje, a kad se 
puk domogao vlade, nije ostavio prolijevanje 
krvi, nego se okaljao najsramotnijim nedjelima 
i okrutnostima. Proleteri htjeli su sve preobra 
ziti i svim zavladati, poslušali su najgore i naj- 
gluplje huškače, koje su posadili na prva mje- 
sta, kad su s njih poskidali dostojne i mudre. I 
tada je došao čas, da se puk protiv njih obratio, 
a oni postaše odvratni sami sebi. Ali kazna je 
uvelike premašila krivnju. Jer što je danas udio 
radnih vrsta? Glad, oskudica, prezir, poživinče- 
nost. Radnici htjeli su imati osam sati rada, onda 
šest sati, onda monopol blagostanja i uživa- 
nja, i sad idu od bijeloga jutra do mrke noći 
prignjeteni bremenom rada preko snage, gaže- 
ni nogama sadanjih gospodara svijeta, izlučeni 
od svega, što je bolje, plemenitije, što je ljudsko. 

Doista, kad ih ovdje vidi u krpama nekadanjeg 
sjaja, kako sa svih strana svijeta hrle ovamo. 


Osobito pazite što bolesnik pije! 

Piće je za zdravoga , a još više za bolesno - 
ga često puta važnije od hrane! ! 

Zato i Vi i Vaš bolesnik pijte čim češće 
našu najbolju prirodnu mineralnu vodu , koja 
je ujedno i ljekovita. 

ONU SA I CRVENIM SRCIMA/ 

Prospekte i sve upute šalje badava , rado i s veseljem 

Uprava Radenskog ljekovitog kupališta 

S LA TIMA RA DEM Cl 


s molbom za oslobođenje iz bijede i nevolje, 
srce mu se zalijeva gorčinom i kleo bi više sile, 
koje su dopustile takav ponor bijede i očaja! 
Ali više sile znadu, što čine, i sudovi njihovi 
uvijek su pravedni i ljudska sudbina na zemlji 
pravedna je posljedica onoga, što je prije bilo. 
A što je bilo prije toga na zemlji? Što je bio 
uzrok nesreće, koja je na ovom svijetu zavla- 
dala? 

Čujte! 

U početku svemira vladao je svijetom veliki, 
moćni ’i ljubazni duh, bog sunca, cvijeća i veselja. 
Voljno padalo mu je k nogama sve, što je ži- 
vjelo, služeći radosno dobromu gospodaru, i ra- 
skoš je vladala na svijetu. Mudrost misirska, in- 
dijsko poznanje prirodnih tajna, ljepota i lagodni 
čar grčkog života, to sve bilo je plod onoga svi- 
jetlog duha, kojemu je za petama išla radost ži- 
votna. I činilo se, da će to potrajati na vijeke i 
da će čovječanstvo uvijek koracati tim cvjetnim, 
sunčanim putem. Ali dogodilo se drukčije! 

U beskrajnosti svemira bio je moćan duh, za- 
kleti neprijatelj dobroga vladara, kojemu je za- 
vidio njegovu moć i ljepotu. Već prije vjekova 
planuo je među obama vladarima strašan boj, ko- 
jega su bljeskovi zapalili nebesa i paklene po- 
nore. Zaludu je bijeli bog napinjao svu svoju 
moć, zaludu su ga podupirali snažnim ramenima 
titani i divni podredeniji duhovi, koji su služili 
za podnožje njegovu prijestolju: mračni nepri- 
jatelj pokazao se jači . . . 

(Aastavit ce se-) 


ha vik on živi — ki zgine pošteno 

Te divne riječi izrekao je Fran Krsto F ran- 
ko pan g. 1670. pozivajući na Markovom trgu 
Zagrepčane, neka budu spremni da se na poziv 
bana dignu protiv tlačitelja Hrvata. Te riječi 
su se doslovce ispunile baš na samom knezu 
Frankopanu kao i na banu Petru Zrinskom , 
koji su 30. travnja g. 1671. poginuli u Bečkom 
Novome M jestu ustavši na obranu prava Hr- 
vatske: svake godine, kad u proljeće dođe 30. 
travnja, pred nama iskrsnu u svoj veličini likovi 
dvojice onda najslavnijih Hrvata, što nisu pu- 
stili nikakvom tuđinu da gazi historijska prava 
hrvatskog naroda, bilo da taj tuđin prodire iz- 
vana kao neprijatelj ili se ugnijezdi kao gost 
na hrvatskoj zemlji, da onda tu radi protiv 
Hrvata. 

O tome je baš prošlih dana izašla ilustrirana 
brošura S. Gorupića: »POSLJEDNJI ZRINSKI 
I FRANKOPANI«. Lakim stilom, u kratkim sli- 
kama dolaze nam pred oči tvrdi gradovi dvaju 
hrvatskih velmoza i narod , koji je u ono doba 
pritiješnjen sa svih strana imao u svojim veli- 
kanima pravu obranu. Ta će brošurica mnogo 
doprinijeti učvršćivanju ionako već svagdje pro- 
širenoga znanja o dvojici slavnih hrvatskih mu- 
čenika. Kako joj je cijena tek 1 Din, lako će je 
svatko moći nabaviti. Dobije se i kod »Obitelji«. 

Priča u stripovima 



U carsivu papiga 

Napisao i nacrtao ivo Ciko 


22. On nije mogao dozvoliti, da 
ga vrijeđa njegov davni 
takmac. S njegovog lica si- 
jevao je bijes. 


23. Grof Aiakanga videći opa- 
snost odmakne se, a vitez 
Jako projuri mimo i padne 
u travu. 


24. Međutim grof Arakanga ni 
je htio odbiti poziv na dvo 
boj. On pođe prema uvri- 
jeđenom protivniku. 



25. Nastane bijesan dvoboj. 
Protivnici su nasrtali, gla- 
sovi bijesa izvijali su se čas 
jednome čas drugome. 


26. Spretniji Jako potiskivao 
je pomalo grofa Arakangu, 
ali toga puta ranjen nije 
bio ni jedan. 


27. Narod je sa zanimanjem 
pratio ovu borbu između 
dvije najistaknuje ličnosti 
iz carstva papiga. 

(Nastavit će se. 


•) 


( Svršetak sa str. 147.) 

u većine naroda pronašla imena, 
koja djeca daju roditeljima. 
Utvrđeno je naime, da su ta ime- 
na istog ili sličnoga korijena (po- 
četka). Takav korijen za riječ 
otac jest: pa, ta i dr., a za 

riječ majka: a m, m a i si. Psi- 
holog Wilhelm Wundt je upo- 
zorio, da te riječi liče na tepa- 
nje djeteta, koje je bilo u stal- 
nom kontaktu s ocem i majkom, 
koji su tetošeći ga opetovali od 
dragosti njegovo tepanje. Nisu 
to međutim jedini primjeri, koji 
nam govore, da je u najdavnije 
vrijeme postojala bračna veza. 

Spomenut ću još samo Sveto 
Pismo. Na koncu prvog poglav- 
lja starozavjetne knjige Geneze 
govori se o stvaranju prvih lju- 
di, dakle ne samo jednoga čo- 


vjeka ili nekolicine ljudi, nego, 
izričito, o stvaranju muš- 
karca i žene, prvog pa- 
r a. Time je svakako istaknuta 
ideja monogamskog braka. 

Za tumačenje braka, kako to 
iznosi evolucionistička teorija, 
nema, rekosmo, historijskih svje- 
dočanstava, jer narodi, kod ko- 
jih su zapaženi slobodni odnosi 
ili neke vrste konkubinati, nisu 
oni, kod kojih bi bila utvrđena 
prvotna kultura, odnosno siro- 
maštvo u kulturnim tekovinama. 
Slobodniji odnosi su znak odro- 
đivanja tih naroda. Najpoznatiji 
današnji etnolog isusovac W. 
Schmidt tragajući za prakultu- 
rom našao je takvu kod Pigme- 
ja. Kod njih je međutim brak po- 
znat, štoviše on je monogamski. 
Osvrćući se na tu činjenicu psi- 
holog Wundt kaže: 


»Važno je samo to, da nije 
kultura proizvela monogamiju, 
nego da je ona (monogamija) 
bila jedan od prvobitnih uvjeta 
kulture.« 

Kulturno historijska škola je, 
kako sam prije napomenuo, raz- 
vrstala narode po bogatstvu, od- 
nosno siromaštvu kulturnih do- 
bara na kulturne krugove. Ta- 
kav najprimitivniji kul- 
turni krug je pigmej- 
sk i. 

Pigmeje predstavljaju patu- 
ljasta i polupatuljasta plemena 
srednje Afrike, nekih otoka u 
Indijskom i Tihom Oceanu i po- 
luotoka Malake u Aziji, a dapa- 
če i nekih plemena istočne Bra- 
zilije. Predaje pak o stvaranju 
prvih ljudi nalazimo osim kod 
pripadnika navedenih prakultu- 
ra i u mnogih drugih naroda. 

DOBRI SAVJETI KA DOM 


Što da kuhamo? 

Japa u vrhnju. Ulij u plitku posu- 
du pola litre dobrog vrhnja te ga 
ugrij, da bude vrelo. Tada stuci u to 
oprezno 6 jaja, da ostanu eijela, i turi 
u pečenjaru. Kad je gotovo, pospi 
nasjeckanim zelenim peršinom. 

Kuhana salata. Skuhaj mladu zele- 
nu salatu u slanoj vodi, ocijedi je, 
stavi na zdjelu i prelij žemljinim 
mrvicama i mašću. 

Mladi celer. Očisti glavice celera 
(a ako su velike, nareži ih) i kuhaj 
ih u slanoj vodi, da budu napola me- 
kane. Onda ih metni u šerpu, prelij 
mašću od pečenja i čašom bijela vi- 
na, pobiberi malo odozgo i pirjaj. 

Žličnjaci sa sirom. Načini tijesto od 
20 dkg brašna, jednog jajeta, 1 žlice 
masti i nekoliko žlica mlijeka te do- 
daj 1 žlicu naribanog tvrdog sira, po- 
soli, dobro ga stuci i kuhaj u slanoj 
vodi malom žličicom napravljene ma- 
le žličnjake. Kad su kuhani, oplahni 
ih hladnom vodom i metni u rastop- 
ljeni maslac, a prije nego ih poneseš 
na stol, pospi ih naribanim tvrdim 
(parmezanskim) sirom. 

Kobasice od listavog tijesta. Umijesi 
listavo tijelo (vidi Cezner-Andrić »Do- 
maćica u kuhinji« str. 76), razvaljaj 
ga tanko i nareži na četvorine kao 
prst dugačke. Svaku tu četvorinu na- 
maži pirjanom moždinom, smotaj ih 
kao kobasice i metni u tavu, premaži 
ih jajem i peci u pečenjari uz umje- 
renu vatru. 

Kobasice u kelju. Lijepe listove od 
kelja prelij vrelom slanom vodom. 



možete uzeti 1—2 


ASPIRIN 

lei tablete, 

Ne postoji drugi lijek pod ime- 
nom „Aspirin”, već jedino 
,,Bayer”-ov Aspirin. 

Ogl. reg. pod S br. 37692 od 22. XII. 1939. 


Narezanu kobasicu prepeći na masti, 
umotaj u listove kelja, umoči u jaje 
i žemljine mrvice te peci u istoj ma- 
sti, u kojoj su prepečene kobasice. 

S. A. 

Objedi za svaki dan 

Nedjelja: Juha od zelenja. Pe- 
čeni odresci od svinjskog buta sa sa- 
latom. Savijača od badema. (»Doma- 
ćica u kuhinji« str. 75.). 

Ponedjeljak: Juha od krumpi- 
ra. Kobasice u kelju sa salatom. Ku- 
hane suhe šljive. 

Utorak: Kisela juha s jajem. 

Francuski krumpir. 

Srijeda: Juha od mrkve. Valjuš- 
ci od krumpira s umakom od rajčice. 

Č et v r ta k: Govedska juha s 

krpicama. Govedina sa špinatom. Na- 
duvak od prženih badema i šećera. 
(»Domaćica u kuhinji« str. 64.). 

Petak: Juha poput riblje. (Do- 

maćica u kuhinji« str. 6.). Žličnjaci sa 
sirom. 

Subota: Juha od celera. Naravni 
govedski odresci s češnjakom. Češki 
kolači. (»Domaćica u kuhinji str. 73). 

Večere za s vaki dan 

Nedjelja: Kobasice od listavog 
tijesta i čaj. 

Ponedjeljak: Mladi celer. 

Utorak: Jaja u vrhnju. 

Srijeda: Hrenovke s hrenom. 

Četvrtak: Rižoto. 

Petak: Kajgana s mladim lukom. 

Subota: Prženi mladi krumpiri 

sa salatom. 

Zdravije 

PREDNOSTI I ŠTETE OD KAVE 

U zaraćenim, a tako i u nekim ne- 
utralnim državama dobava kave je 
vrlo ograničena. Kao što se može či- 
tati u stranim novinama, narod to te- 
ško osjeća. To je prikraćivanje mno- 
gih sladokusaca ali i potreba. 

Kava nije neko povremeno jelo, 
koje će se sutra manje ili možda 
više ne će upotrebljavati. Njena ie 
upotreba davna i općenita, a re 
dovito polučuje zdravstvene svrhe, 
radi kojih se uzima. U doba Mme de 
Sevigne (17. v.) govorilo se, da je ka 
va »polagani otrov«, ali tako nije. Ka- 
va razvija svojstva duševne dobrovo- 
lje i moždane aktivnosti, koji su va- 
žni činioci u zdravstvenoj ravnoteži. 

Jačajući zamah mašte i podržava- 
jući moralnu snagu kava doprinosi 
tjeranju dosade, koja najlošije upliva 
na život. 

Kava, koja u mladim danima može 
biti beskorisna i katkada škodljiva, 
često pruža izvrsnu pomoć onima, koji 
su — prema riječi pjesnika — prošli 
solsticij života. 

Pruski kralj Fridrik II. govorio je 
za kavu: »Kava me je ozdravila. Uju- 
tro ne pijem nego 7 do 8 šalica (da- 
kako malih), a iza ručka jednu posu- 
dicu (fildžan).« Ali to je pretjerano. 
On je čak miješao kavu sa šampanj- 


„HOLIVOD- — ZA VODOVODNE I 
INSTALACIJONE RADNJE, TE POPRA- 
VAK PLINSKIH AUTOMATA 

JOSIP HOiĆ, ZAGREB 

Zvonimirova ul. 28 — Telefon 24-019 

Preporuča se za sve limarske i vodovodne 
radnje i popravke kao na pr. kupaone, 
klosete, umivaonike, te sve ostale poslo- 
ve, koji u tu struku zasijecaju. Sve radnje 
izvodim najsolidnije u najkraćem roku uz 
najumjerenije ciiene. Tražite ponude. 


cem. Napoleon, čije je bilo udaralo 
redovito tek 40 puta na sekundu, veli: 
»Kava me preobražava«. 

Naprotiv je Balzac umro izjaviv- 
ši, da umire od 40.000 šalica mirisne 
tekućine. Ali slavni se pisac »Ursule 
Mironet« igrao kavom i u prekomjer- 
nim bdijenjima trošio sve svoje tje- 
lesne i umne snage. 

Kava je osvježujuće sredstvo pro- 
tiv umora. 

Često se kava poredi s alkoholom. 
Prekomjerna upotreba kave pogorša- 
va malo pomalo živčani sustav i pro- 
bavno ustrojstvo, izaziva jutarnje iz- 
lučivanje sluzi, želučane smetnje, po- 
manjkanje teka i besanice te grčeve 
u donjim udovima. Često radi toga 
nastaju neugodne svrbeži, a kod raz- 
dražljivih živaca radi češanja znade to 
svršiti i sa svrabi. 

Ako jak čovjek uzme dnevno, oso- 
to jutrom, jednu ili dvije šalice kave 
dodavši tome skorupa ili mlijeka, to 
djeluje osvježujuće. Kava obiluje du- 
šikom i stoga pogoduje obnovi tkiva. 

Razdražljivi i žučljivi ljudi treba 
da je izbjegavaju. Ona je zgodnija 
za mekše i mirnije ljude. 

Dodavanjem cikorije kavi ublažu- 
je se njeno razdražujuće svojstvo, 
ali time ona gubi na izvršnome mi- 
risu. To dobro znadu ljubitelji kave. 

Kao što je važna vrsta kave, isto 
tako nije svejedno, kako se kava pri- 
ređuje kuhanjem. Svaka domaćica 
ima svoj vlastiti način, kojega se lju- 
bomorno drži. Mlade će se najbolje 
poučiti od iskusnijih starijih. K. 

Kućni savjeti 

Kamen u loncima. Od krečne vode 
ostaje na dnu lonca kamen. Nu to va- 
lja spriječiti već u početku. Za to 
ćemo svake 2 — 4 nedjelje usuti u lonac 
nekoliko žlica dobrog octa, pa ćemo 
to ugrijati do vrijenja. Tako ćemo 
očistiti lonac od kamena. 

Ivan Sitarić 



Najveća 
katolička 
tvrtka 
glazbala 
u državi 

Križaljka 

Sjstauio Bekil, Zagreb 


ZA VA ŠU ZABAVU 



O k o m i t o: 1. dvorana (tud.), 
2. šutnja, 3. dio, ostavština, 4, 
muško ime (evanđ., nar,), 5. pro- 
pis o plaćanju, 6. žensko ime 
{tud,), 7. rasplodna dom, životi- 
nja, 8. mjesto blaženstva, 9, 
srpska uzrječica, 10. formula za 
ulje, 11. mjera za površinu, 12. 
dva suglasnika, 14. zemljište 
(tud.), 15. uzvik, 16. konj (u nar, 
pj.), 17. školjac (na razboju), 
18. Homerovo djelo, 19. prezi- 
me i početno slovo imena knji- 
ževnika (Zab. Bibl.), 20. poslu- 
šan, 21. lična zamjenica (nm.), 
22. glas, zvuk, 23. začin, 24. pro- 
gnanik, 25. žrtvenik (dem. poč. 
o = a), 29. igraća karta, 30. Pa- 
pini] evo djelo, 32. muško str. 
ime, 33. šumica, lug, 34. rijeka 
u Sibiriji, 36. pokazna zamjenica 
(sr, r.), 38. taktika, stajalište, 43 
. ■ ećenicka čast (tud.), 44. podze- 
n. i hodnik, 48. potvrdna čestica, 
49. dio broda, 51. franc. »n«, 52. 


ptica (Afrika), 
53. pok. zamje- 
nica (ž. r.), 54 
kretanje (bez li), 

55. nije mokar, 

56. greda, 58. ri- 
jeka u Egiptu, 
59. inicijali bu- 
njevačkog pje- 
snika, 60. lagar- 
čev glas, 66, fr. 
»nijedan«, 67. 
visoravan u A- 
ziji, 68. hrvatski 
dostojanstvenik 

Vodoravno: 2. šahovski 
izraz, 4. mješanac, 7. suha riba, 
10. vrst pjesme, 12. nije gladan, 
13. borba, 15. papiga, 17. pisac 
knjige »Majčin grijeh«, 20. knji- 
ga M. Vunića, 26. inicijali imena 
pj. »Osmana«, 27. ojkanje, 28. 
kralj životinja, 3L biljna teku- 
ćina, 33. kratica za: gospoda, 35. 
središte vrtnje, 36. kratica (to 
jest!), 37. zamjenica (sr. r.}, 39. 
kinesko božanstvo, 40. prorok (3 
dana u kitu), 41. crnogorica, 42 
inicijali prevodioca »Botanika«, 
45. lat »u«, 46. mjera za povr- 
šinu, 47. prijedlog, 50. ekonom, 
korist (tud.), 57. jeronimska knji- 
ga pjesama, te ime i prezime 
njezina pisca, 61. isto što i 40. 
vodoravno, 62. glazbeni pojam, 
33. oblik gi. liti, 64. žensko ime, 
65. kartaški vojskovođa, 69. lir- 
sko ime, 70. industrijska biljka, 

Rješenje treba posfati rio 21). o tnj. Cerili 
o rigo n tlače puri! jeli t će se 20 romana. 


DJEČJA RADOZNALOST. 
Božica: »Mamice! Ono, što 
redovnici imaju na glavi, zove se 
cenzura, zar ne?« 

UVIJEK PROFESOR. »Gospo- 
dine profesore, liječnik je do- 
šao,« javlja djevojka bolesnom 
profesoru Kladivčiću. 

»Recite mu, da ga ne mogu 
primiti,« odgovori profesor lju- 
tilo. »Zar ne vidite i sama, da 
sam bolestan!« 

TEŽAK NAZIV. Profesor: 
»Molim vas, dajte mi sto kubi- 
čnih centimetara phenyl-*isottiin* 
cvanatak 

Ljekarnik: »Vi valjda mi- 
slite gorušičino ulje?« 

Profesor: »Pa da, imate 
pravo! Nisam se nikako mogao 
sjetiti tog nezgodnog naziva.« 

^ DOMAĆE ŽIVOTINJE. Uči- 
telj: »Nabroji mi nekoliko do- 
maćih životinja!« 

Učenik: »Pas, mačka, ko- 
koš, miš, stjenica, buha, žohar.« 


NAGRAĐENI U BROJU 9-10 

Po 3 knjige dobili su M. Ra- 
nenić iz Z., P. And rij ić iz Ž. i T. 
Jušič iz P. — Po 2 knjige D. Ko- 
žić iz P. i M. Na j parić. — Po 1 
knjigu M. Hol jac iz N., P. Seles 
iz Đ. t F. Bilek iz Sarajeva, V. 
Fink iz Osijeka, A, Malko vič iz 
C., Don L Makjanić iz H. L., S. 
Zubović P. iz B., P. Rebus i B. 
Ferković iz Zagreba i V. Vučić 
iz B, 


Dobrifan čila kriminalne romane 



Kriminalni roman 
čita čika cijeli da a 
Kanio se t upio se, 
izbuljio oči van! 


Nije lako, dragi ljudi: 
revolveri, puške, nozi 
sapldi su Ciki misli; 
bit će jao tuđoj koži! 


I eno ga, već se sprema — 
ružno djelo da izvede, 
što ga u zloj knjizi sazna. 
Jao, ljudi, idete bijede! 


A1 kada je baš na vrata 
navalio tudeir stana, 
skočio je crni mačak — 

preplašio Dobri jana t 

